**Predmet: Poziv za pokroviteljstvo 8. Međunarodnog kongresa nutricionista**

Poštovani,

Međunarodni kongres nutricionista uspješno smo organizirali sedam godina za redom. Stoga s punim pravom dobiva status tradicionalnog kongresa. Ovogodišnji 8. Međunarodni kongres nutricionista održat će se od **19. do 21. svibnja 2022.** godine, u hotelu Sheraton u Zagrebu, a organizira ga **Hrvatski savez nutricionista** u suradnji s domaćim i međunarodnim partnerima.

**Zašto sudjelovati na Kongresu?**

* Kongres okuplja ne samo nutricioniste, već i stručnjake iz različitih grana znanosti, od medicine, farmacije, kineziologije, prehrambene tehnologije, agronomije do psihologije, čime postaje mjesto sinergije i razmjene znanja.
* Kongres se redovno boduje od strane hrvatskih komora.
* Na Kongresu se održava 9 sekcija, 6 radionica i 3 studentske radionice koje pokrivaju različita područja struke, stoga prisustvovanje na predavanjima možete lako uskladiti s vlastitim interesima.
* Predavanja održava niz renomiranih domaćih i stranih stručnjaka iz područja prehrane i srodnih znanosti s obzirom na osobno usko područje djelovanja.
* Kongres stavlja posebni naglasak na primijenjeno znanje kroz razne prikaze slučajeva iz prakse stručnjaka.
* Imate mogućnost stjecanja praktičnog znanja na interaktivnim radionicama.

**Pozivamo Vas da sudjelujete u ostvarivanju 8. Međunarodnog kongresa nutricionista kao pokrovitelj.** Organizacijski odbor kongresa maksimalno će Vam pružiti medijsku podršku kroz web stranicu Kongresa, Facebook stranicu te kroz sve oblike medijskih objava, službenih poziva i objava sudionicima kao i kroz promotivne letke i brošure i Zbornik radova kongresa. Nadamo se da ćete prepoznati potencijal ovog Kongresa i pružiti nam potporu kako bi uz Vašu pomoć postigli još više!

Pridružite nam se i prikupite nova saznanja iz domene nutricionizma! Dodatne informacije, kao i program Kongresa, možete pronaći na [službenoj stranici](https://www.kongresnutricionista.com/dobrodoscaronli.html), a prijaviti se možete putem [internet obrasca](https://www.kongresnutricionista.com/obrazac-za-prijavu.html).

S nestrpljenjem Vas iščekujemo!

S poštovanjem,

Organizacijski odbor 8. Međunarodnog kongresa nutricionista